Malherbe Uitgewers-Publishers - Versefraai - Mandie
Versefraai - Mandie
R 90,00 each
Book Size B6
Hierdie huis stink. Druk haar vas, versmoor haar. Hier moet sy uit! Waarheen? Dit maak nie saak nie. In hierdie huis sal haar flenter hart en stukkende siel nooit genees nie.
Gertjie de Lange gryp hier en daar iets, gooi dit in 'n sak. Los vir die skoonmaakdienste 'n brief en ry in watter rigting ook al haar motor se neus draai. Sy ry en ry en ry. Doelloos en sonder rigting. Baie later bevind sy haar op 'n grondpad. Alles om haar is onbekend. Dis warm en sy is dors.
Teen sterk skemer staan sy voor 'n afdraaipad. Versefraai, hang die naam lewensgroot oor die ingang. Moeg, warm, seer en vol stof besluit sy om in te draai en slaapplek te soek vir die nag.
Is Versefraai, met sy inwoners wat elkeen ook met hul eie porsie verlies, hartseer en pyn het om te verwerk, die plek wat die Here aan haar gegee het om van gister se spoke te vergeet?
0.5 of 3 find it helpful
Mandie is n ongelooflike goeie skrywer. Sy het n skryf vernuf waar jy jouself so inleef in die boek assof jy self daar in die kombuis om die tafel sit saam met almal. Die slot bly n verassing tot op die einde en wonder mens heeltyd wanneer die rooikop gaan kom en draai Mandie die hele storie met n fantastiese onvoorspelbare slot. Mens wou nie die boek neersit voor jy hom nie klaar gelees her nie want Mandie se skryfstyl is van so aard dat sy jou volle aandag en belangstelling reg deur die hele boek hou. . Baie baie mooi boek.
Wat n pragtige boek!!!! Ek het al baie boeke in my lewe gelees en was ek nog nooit so verras oor die verloop van hierdie boek nie. Hy is glad nie voorspelbaar soos die gewone boeke waar Maer Miet en die rooikop by mekaar sou uitkom soos in meeste ander boeke nie maar n verassende einde. Mens wil nie die boek neer sit nie jy wil net aanhou en aanhou lees tot die einde. Mandie se skryf vernuf is uit die boonste rakke en soos jy verder lees voel jy een met die mense assof jy daar saam met in hul in persoon in. Selfs my man wat nie juis boeke lees nie het hierdie boek begin lees en nie neer gesit voor hy klaar was nog dieselfde dag nie. Uitstekende boek deur uitstekende skryfster